Kabupatèn Acèh Barôh

Acèh Barôh nakeuh salah saboh kabupatèn nyang na di Acèh. Kabupatèn nyoe geubri gla Banda Petro Dollar keureuna di sinoe na padum-padum boh peurusahaan rayeuk, lagee PT. Arôn, Exxon Mobil, PT. PIM, PT. KKA. Kabupaten Acèh Barôh nakeuh saboh da'irah industri nyang that rayek di luwa pulo Jawa. Nang nanggroe Acèh Barôh nakeuh phôn that na di Lhôk Seumaw‘è, dudoe geupinah teuma u banda Lhôk Sukôn meunan jeuet geupeusah Lhôk Seumaw‘è seubagoe banda otonom.

 Bumoë 
Acèh Barôh meuceue blah rot barat ngon kabupaten Bireuen, blah timu ngon kabupaten Acèh Timu blah baroh ngon seulat Malaka seureuta blah rot tunong ngon kabupaten Bener Meriah. Beunagi rayek nibak Acèh Barôh nakeuh tanoh meuyub blah rot baroh seureuta meubukét nibak blah rot tunong.

 Keucamatan 
jmpl|ka|Monumen teumpat phôn gaih alam cayé jiteumeung di Acèh Barôh

Di Kabupaten Acèh Barôh na 27 keucamatan:
 Baktiya
 Baktiya Barat
 Banda Barô
 Cöt Girék
 Dewantara
 Geureudông Pasè
 Kuta Makmur
 Langkahan
 Lapang
 Lhôk Sukôn
 Matang Kuli
 Meurah Mulia
 Muara Batu
 Nibông
 Nisam
 Nisam Antara
 Paya Bakông
 Pirak Timu
 Samudera
 Sawang
 Seunuddôn
 Simpang Keuramat
 Syamtalira Arôn
 Syamtalira Bayu
 Tanah Luas
 Tanah Jambô Ayé
 Tanah Pasir

 Wisata 
Hana le teumpat wisata di kabupaten Acèh Barôh salah saboh teumpat wisata alam nyang na di sinoe nakeuh ie rhôt Blang Kulam di keucamatan Kuta Makmur. Meunyoë teumpat wisata seujarah ngon budaya nakeuh kubu Malikussalèh di keucamatan Samudera ngon rumoh Cut Nyak Meutia di keucamatan Pirak Timu.

 Hasé Bumoe 
Hasé bumoe di Acèh Barôh nakeuh hasé tambang gaih alam cayé, ngon meubagoe hasé bumoe dari sektor perkebunan lagee sawét, geutah rambong ngon kakao. Hasé bumoe di Acèh Barôh mantong geupeubloe u Midan, bah pih di Krueng Geukueh na saboh bandar peulabohan la'ot nyang rayeuk.

 Nè 

 Peunawôt luwa 
 Situs raseumi

Kawan:Acèh